Hrvatski sabor
20191128

Zahvaljujem. Poštovani ministre, dakle intencija je bila vrlo jednostavna …/Upadica: Molim, možemo se malo utišati, molim vas da kolega Čuraj može govoriti./… zahvaljujem potpredsjedniče. Poštovani ministre, dakle intencija je bila upravo ta da se osobe koje su primljene na stručno osposobljavanje baš bez zasnivanja radnog odnosa kako i sama mjera nalaže i govori da im se omogući jedna ravnopravnija uloga u kolektivu, da dijele kako dijele i klupe i radno mjesto i poslove, pogotovo odmičući se pred kraj svog usavršavanja da imaju pravo, za njih poslodavac isplatiti određene oporezive primitke, dakle regresnice, Božić, topli obrok itd., ne znam kako je riješeno po pitanju prijevoza to znam da nije bilo, ali da je u međuvremenu rješavano, no prihvaćam ako ovo nije jedini zakon koji bi to trebao adresirati, da se možda nađe i neke pravila u samom izmjenu Zakona o radu, onda da. Svjestan činjenice da ne prihvaćanjem Vlade ovaj amandman neće dobiti potrebu većinu isto i povlačim. Zahvaljujem.